Asura

Asuras (Sanskrit: असुर) is mitologiese goddelike wesens in Indiese geskrifte wat om mag meeding met die meer welwillende devas (ook bekend as suras).Wash Edward Hale (1999), Ásura in Early Vedic Religion, Motilal Barnarsidass, , pages 2-6 Asuras word in dié geskrifte beskryf as magtige halfgode of demone met goeie of slegte eienskappe. Die goeie asuras word adityas genoem en deur Varuna gelei, terwyl die bose asuras danava genoem en deur Vritra gelei word.Wash Edward Hale (1999), Ásura in Early Vedic Religion, Motilal Barnarsidass, , page 4                                      

In die vroegste Vediese geskrifte word Agni, Indra en ander gode ook "asuras" genoem, in die sin van "meesters" van hul onderskeie domeine, kennis en vermoëns. In latere tekste word die welwillende gode "devas" genoem, terwyl die asuras met hulle meeding en beskou word as "vyande van die gode", of demone.Wash Edward Hale (1999), Ásura in Early Vedic Religion, Motilal Barnarsidass, , pages 5-11, 22, 99-102

Asuras is deel van die Indiese mitologie, saam met devas, yakshas (natuurgeeste) en rakshasas (spoke, monsters), en kom voor in een van baie kosmologiese teorieë in Hindoeïsme.Don Handelman (2013), One God, Two Goddesses, Three Studies of South Indian Cosmology, Brill Academic, , pages 23-29Wendy Doniger (1988), Textual Sources for the Study of Hinduism, Manchester University Press, , page 67

 Verwysings 

Kategorie:Hindoegode
Kategorie:Hindoemitologie